স্থানমাহাত্মে বেশ বোঝা যায়, ব্রজের ওই যুগল কিশোরকিশোরীর চাওয়া আর পাওয়ার মধ্যে বিশেষ অতৃপ্তি নেই। বর্তমানে লোটনকুঞ্জে নিতাই-গৌর বিগ্রহের আরাধনা হয়। অপেক্ষাকৃত জায়গাটা নিরিবিলি। চারপাশে ব্রজবাসীদের দালান, কারোর বাড়ির তুলসীতলা তো কারোর গোয়াল। কোথাও ঝুপড়ি চায়ের দোকান তো কোথাও সরু গলিপথ। লুকিয়ে প্রেম করবার পক্ষে আদর্শ। আর কেউ তাড়া দিলে এ গলি ও গলি বেয়ে সোজা যমুনার তীরে পালান যায়।